# name
Utilització de 9-fluorenilmetoxicarbonilaminoàcids a la síntesi en fase sòlida de segments peptídics protegits

# metadata.dc.contributor.other[].value
Universitat de Barcelona. Facultat de Química

# metadata.dc.description.abstract[].value
[cat] L'objectiu principal d'aquesta Tesi és posar a punt una metodologia de síntesi en fase sòlida de segments peptídics protegits, la qual cosa comporta l´engalzament successiu dels aminoàcids sobre el suport sòlid, el desencorament del pèptid de la matriu polimèrica, la purificació del cru peptídic i la caracterització final del pèptid protegit. Aquest objectiu s'ha pogut ampliar a la síntesi d'un pèptidper condensació de dos segments peptídics protegits. En el primer capítol d'aquesta Memòria es detalla la síntesi del decapèptid luliberina a partir de dos segments de sis i quatre aminoàcids. Els esforços realitzats per a obviar als problemes més importants que s'han posat de manifest en aquesta síntesi-prova, així com els resultats obtinguts, s'indiquen en el capítol segon. En el tercer capítol, es descriu l'aplicació de la nostra tàctica de síntesi de segments peptídics protegits a l'obtenció i purificació dels segments 32-34 i 35-43 de la toxina II de l'escorpí nord-africà Androctonus australis Hector, polipèptid de seixanta-quatre aminoàcids reticulat amb quatre ponts disulfur.

# metadata.dc.title[].value
Utilització de 9-fluorenilmetoxicarbonilaminoàcids a la síntesi en fase sòlida de segments peptídics protegits